CELEX: 62012TN0142
Language: el
Date: 2012-03-30 00:00:00
Title: Υπόθεση T-142/12: Προσφυγή της 30ής Μαρτίου 2012 — Aventis Pharmaceuticals κατά ΓΕΕΑ — Fasel (CULTRA)

9.6.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 165/27
            
         Προσφυγή της 30ής Μαρτίου 2012 — Aventis Pharmaceuticals κατά ΓΕΕΑ — Fasel (CULTRA)
   (Υπόθεση T-142/12)
   2012/C 165/47
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Aventis Pharmaceuticals, Inc. (New Jersey, Ηνωμένες Πολιτείες) (εκπρόσωπος: R. Gilbey, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Fasel Srl (Bologna, Ιταλία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 26ης Ιανουαρίου 2012 στην υπόθεση R 2478/2010-1·
            
         
               —
            
            
               να εκθέσει την αιτιολογημένη άποψή του όσον αφορά την ομοιότητα των σημείων, αν το τμήμα προσφυγών είχε λάβει υπόψη τα ορθά πραγματικά στοιχεία και κριτήρια· και
            
         
               —
            
            
               να καταδικάσει τον διάδικο που θα ηττηθεί στα δικαστικά έξοδα της παρούσας δίκης και της προηγούμενης διαδικασίας.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: Η αντίδικος ενώπιον του τμήματος προσφυγών
   
      Σήμα προς καταχώριση: Το εικονιστικό σήμα «CULTRA», για προϊόντα της κλάσεως 10 — Αίτηση καταχωρίσεως κοινοτικού σήματος αριθ. 7534035
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα
   
      Αντιταχθέν σήμα ή σημείο: Το καταχωρισμένο υπ’ αριθ. 301724 τσεχικό λεκτικό σήμα «SCULPTRA», για προϊόντα και υπηρεσίες των κλάσεων 5, 10 και 44· το καταχωρισμένο υπ’ αριθ. 30406574 γερμανικό λεκτικό σήμα «SCULPTRA», για προϊόντα και υπηρεσίες των κλάσεων 5, 10 και 44· το καταχωρισμένο υπ’ αριθ. 233638 φινλανδικό λεκτικό σήμα «SCULPTRA», για προϊόντα και υπηρεσίες των κλάσεων 5, 10 και 44· το καταχωρισμένο υπ’ αριθ. 2355273 βρετανικό λεκτικό σήμα «SCULPTRA», για προϊόντα και υπηρεσίες των κλάσεων 5, 10 και 44· το καταχωρισμένο υπ’ αριθ. 183214 ουγγρικό λεκτικό σήμα «SCULPTRA», για προϊόντα και υπηρεσίες των κλάσεων 5, 10 και 44
   
      Απόφαση του τμήματος ανακοπών: Απορρίπτει την ανακοπή στο σύνολό της
   
      Απόφαση του τμήματος προσφυγών: Απορρίπτει την προσφυγή
   
      Προβαλλόμενοι λόγοι: Παράβαση του κανόνα 50 του κανονισμού 2868/95 της Επιτροπής και του άρθρου 76, παράγραφος 2, του κανονισμού 207/2009 του Συμβουλίου, καθόσον το τμήμα προσφυγών: (i) στήριξε τη συλλογιστική του και την απόφαση σε ένα στοιχείο το οποίο δεν προβλήθηκε από τους διαδίκους ούτε αναφέρθηκε στην προσβαλλόμενη απόφαση, ήτοι στο ότι το επίδικο σημείο θα γινόταν αντιληπτό, κυρίως ή αποκλειστικώς, ως «ULTRA», με ένα στρογγυλό εικονιστικό στοιχείο· ii) δεν εξέτασε σημαντικά επιχειρήματα και αποδεικτικά στοιχεία που η προσφεύγουσα υπέβαλε όσον αφορά την εννοιολογική ομοιότητα, δεν προέβη σε ορθή σύγκριση των σημείων υπό το πρίσμα της γενικής εντύπωσης και, συνακόλουθα, δεν εφάρμοσε τον κανόνα περί σφαιρικής συγκρίσεως, όπως αυτός έχει θεσπιστεί από το Δικαστήριο· iii) δεν προέβη σε εκτίμηση του κινδύνου συγχύσεως με βάση αποκλειστικώς τα ενώπιόν του υποβληθέντα πραγματικά στοιχεία· και iv) δεν έλαβε υπόψη, κατά τρόπο αιτιολογημένο από νομικής απόψεως, την αλληλεπίδραση συναφών συνολικών παραγόντων, ιδίως την ταυτότητα ή την ομοιότητα των προϊόντων και των υπηρεσιών, καθώς και την ομοιότητα των σημείων.